gl gl gl en gl gl ja en ca gl en gl en ru en gl gl gl gl gl gl en gl it gl gl gl it gl pt gl gl gl gl gl vi gl gl gl gl gl gl gl gl gl vi gl gl gl pt pt gl gl gl gl es gl gl gl gl gl gl gl gl gl gl gl gl gl lt es pt fr de pt gl gl en eo gl gl gl pt gl gl gl gl pt es gl gl gl gl fr en gl ceb en gl ca gl gl gl gl gl en pt ca gl gl gl
Fin de semana de festas multitudinarias en Galicia - G24
Entre as máis concorridas, a do Carballiño, a de Betanzos ou a de Vilanova de Arousa
A diversión non remata aquí, nesta longa ponte continúan as grandes romarías
G24.gal 14/08/2022 21:12 Última actualización 14/08/2022 21:25
Foi a gran fin de semana das festas en boa parte de Galicia. Entre as máis concorridas, a do Carballiño, a de Betanzos ou a de Vilanova de Arousa.
Pero a diversión non remata aquí. Nesta longa ponte continúan as grandes romarías.
Este domingo milleiros de visitantes achegáronse ata O Carballiño. A súa festa do polbo é unha tradición con 60 anos de historia. Este domingo celebraron o día grande deste evento que é xa de interese turístico internacional.
En toda a fin de semana, desde o concello estiman que unhas cen mil persoas gozaron da festa e que se consumiron uns 80.000 quilos de polbo.
E outra festa gastronómica de moito éxito, a do mexillón en Vilanova de Arousa, que celebraron por todo o alto con concertos pola noite e polo día os asistentes puideron gozar dos pratos estrela: mexillóns e berberechos.
En Betanzos tampouco decepcionan. Celebran as festas patronais con verbenas, pasacalles e concertos. Pero o máis agardado é o lanzamento do globo, na noite do 16 ao 17. É o globo de papel máis grande do mundo... e o seu lanzamento é un acontecemento multitudinario.
As celebracións espállanse por toda Galicia. Pontevedra conmemora as festas da Peregrina. Uns festexos que non fan máis que comezar e que inclúen actividades en barrios de toda a cidade, pasacalles e concertos durante dez días.
En Mondoñedo a cita foi coa historia: a cidade celebrou durante tres días o mercado medieval, unha festa de interese turístico galego que vai xa pola 30 edición. Artesáns e comerciantes animan o mercado, no que participan preto dun cento de postos, distribuídos arredor do núcleo histórico.
E a popular festa da auga de Vilagarcía celébrase o martes 16. Os participantes buscarán coma cada ano divertirse e refrescarse.
Día grande nas festas do San Froilán con milleiros de visitantes
Lugo celebra hoxe o día grande das festas patronais, o San Froilán
Arranca unha nova edición do San Froilán en Lugo
Contido con Xeográficas Galicia .
Este venres comezan a poñer a cuarta dose da vacina da COVID-19 aos maiores de 85
Bruxelas corrixe a Planas e di que o veto non afectou nunca á pesca por riba dos 400 metros
Alcoa chega a un acordo con Endesa para a subministración do 32 % da electricidade
Agricultores da Terra Chá comezan a sementar soia con fins comerciais
Síguenos en redes sociais
Aviso legal e Política de Privacidade